**Vrste odvisnikov**

* **Osebkov odvisnik** - odvisnik, ki opravlja funkcijo osebka. Po njem se vprašamo s vprašalnicama *kdo* ali *kaj*. (Primer: *Kdor želi*, lahko zapusti sobo.) – Kdo lahko zapusti sobo ? Kdor želi.
* **Predmetni odvisnik** - gre za odvisni stavek, ki je speljan iz predmeta . Po predmetnem odvisniku se vprašamo z ustrezno neimenovalniško vprašalnico in nadrejenim stavkom. (Primer: Želim si, *da bi čim prej odšli domov*.) Kaj si želim? Da bi čimprej odšli domov.
* **Krajevni odvisnik** - gre za stavek, ki je nastal iz prislovnega določila kraja. Po njem se vprašamo z ustrezno vprašalnico (*kam*, *kje*, *od kod*, *do kod*, *kod*) in nadrejenim stavkom. (Primer: Pojdi, *kamor želiš*.)- Kam pojdi ? Kamor želiš.
* **Časovni odvisnik** - je odvisni stavek, ki je nastal iz prislovnega določila časa. Po njem se vprašamo z vprašalnico *kdaj, od kdaj, do kdaj* in glavnim stavkom. (Primer: Obišči nas, *ko boš imel čas*.) Kdaj nas obišči?- Ko boš imel čas.
* **Načinovni odvisnik** - je odvisnik, izpeljan iz prislovnega določila načina. Po njem se vprašamo z vzprašalnico *kako, na kakšen način* in nadrejenim stavkom (Odšel je, *ne da bi se poslovil*.) Kako je odšel ? Ne da bi se poslovil.
* **Vzročni odvisnik** - je odvisnik, ki je nastal iz prislovnega določila vzroka. Po njem se vprašamo z vprašalnico *zakaj* in nadrejenim stavkom. (Primer: Težko hodim, *ker me boli gleženj*.) – Zakaj težko hodim ? Ker me boli gleženj.
* **Prilastkov odvisnik** - je odvisni stavek, ki je nastal iz prilatastka. Po prilastkovem odvisniku se vprašamo z vprašalnicami *kateri*, *kakšen* ali *čigav* ter nadrejenim stavkom. (Primer: Sošolec, *ki sedi ob meni*, je včeraj zbolel.)